Diari Oficial de la Generalitat Valenciana


Sumari del DOGV 1319, del 06-06-1990 (1990/817701)

RESOLUCIÓ del Secretari General la Conselleria de 2ultura, Educació i Ciència, per la qual és classificada la Fundació Valenciana per al Foment de Models in Vitro Alternatius a l'Experimentació Animal-Alive.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1319

Data del DOGV
:   06-06-1990

Secció del DOGV
:   ALTRES DISPOSICIONS

Número del document
:   1990/817701


Data del document
:   11-05-1990

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO del Secretari General de la Conselleria de Cultura, Educació i Ciència, per la qual és classificada la Fundació Valenciana per al Foment de Models in Vitro Alternatius a l'Experimentació Animal-Alive.  
Vist l?expedient de classificació i inscripció de la Fundació Valenciana per al Foment de Models in Vitro Alternatius a l?Experimentació Animal- Alive, promogut per la Sra. María José Gómez- Lechón Moliner com a president del patronat i en representació d'aquesta entitat.  
Vist que en virtut d'escriptura pública núm. 560 de data 14 de març; de 1990, atorgada davant el notari de València., D. José Luis Micó Argiles, els atorgants Sra. Mª José Gomez- Lechón Moliner, Sr. José Vicente Castell Ripoll i Sr. Miguel Angel Miranda Alón, instituïren una fundació cultural privada denominada Fundació Valenciana per al Foment de Models in Vitro Alternatius a l?Experimentació Animal -Alive, de la qual són fundadors els atorgants abans esmentats.  
Vist que el domicili social de la fundació es troba a València al carrer Arts Gràfiques, núm. 24 pta. 8 Vist que de la carta fundacional i de l'article 3r dels estatuts se?n desprèn que l?objecte és el finançament de les activitats que en el camp de la toxicologia experimental i en el de l'estudi i el foment dels models in vitro alternatius a l?experimentació animal porte a efecte la Unitat d'Hematologia Experimental del Centre d'Investigació de l'Hospital La Fe, i també la concessió d?agudes d'estudi, investigació i suport econòmic a persones, centres, laboratoris i institucions que despleguen activitats d?investigació en els camps esmentats.  
Vist que el patrimoni fundacional està constituït per dos milions (2.000.000) de pessetes, aportat integrament pels fundadors, i ha estat justificat documentalment el dipòsit del capital en establiment bancari a nom de la fundació.  
Vist que s'ha acreditat com cal l'acceptació de càrrecs per part dels membres del patronat de la fundació, òrgan al qual estatutàriament en correspon el govern, queda constituït inicialment per:  
- Sra. María José Gómez- Lechón Moliner, presidenta.   
- Sr. Miguel Angel Miranda Alonso, secretari.  
- Sr. José Vicente Castell Ripoll, tresorer.  
Atés que és competent aquesta Conselleria per a resoldre aquest expedient en virtut de les atribucions que té assignades pel Decret 171/1983 de 29 de desembre de la Presidència de la Generalitat Valenciana en relació amb el Reial Decret 3066/1983 de 13 d'octubre i d'acord amb l'apartat 23 de l?article 31 de l?Estatut d?Autonomia de la Comunitat Valenciana.  
Atés que la fundació reuneix els requisits i les condicions exigides pel Decret 2939/1972 de 21 de juliol ja que es tracta d'un patrimoni autònom destinat primordialment al finançament de la investigació.  
Atés que els estatuts de la fundació dividits en 24 articles s'ajusten a la voluntat dels fundadors, sense que s'hi aprecie cap contravenció jurídica.  
Atés que de l'escriptura fundacional, dels estatuts i de la documentació restant que hi ha en l'expedient es desprèn que l'entitat és subsumible en l'apartat 2 de l'article 2n del Decret 2930/1972 de 21 de juliol i n'és procedent per això la classificació com a cultural privada de finançament.  
Vists els preceptes esmentats i tots els altres que resulten d'aplicació i en ús de les facultats delegades per Ordre de la Conselleria de Cultura, Educació i Ciència de 7 d'octubre de 1987 (DOGV núm. 694 de 3 de novembre de 1987),  
RESOLC:  
1. Classificar la Fundació Valenciana per al Foment de Models in Vitro Alternatius a l?Experimentació Animal- Alive com a cultural privada de finançament.  
2. Ordenar-ne la inscripció en el registre de fundacions i associacions docents i culturals privades i entitats anàlogues.  
3. Aprovar els estatuts de la fundació.  
València, 11 de maig de 1990. - El Secretari General: Antonio Godoy García.